open-index/open-wikipedia-markdown huggingface dataset:
Мілейкава (Бранская вобласьць)

**Мілейкава** — вёска ў Расеі, каля ракі Варанку. Уваходзіць у склад Фёдараўскага сельскага паселішча Рагнедзінскага раёну Бранскай вобласьці.

Мілейкава — вёска гістарычнай Смаленшчыны, на этнічнай тэрыторыі беларусаў.

## Назва

Міліка або Мілека (Milike, Mielecke) — імя германскага паходжаньня. Адпаведнасьць літоўскіх імёнаў на -ейка (-іка) германскім імёнам з суфіксам -к- (Вілейка — Wilico, Мінейка — Minnico, Радзейка — Radecke < Radacho і г. д.) сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

## Насельніцтва
* 1904 год — 456 чалавек у вёсцы Мілейкаве і 22 чалавекі ў сядзібе Мілейкаве

## Крыніцы

Катэгорыя:Населеныя пункты Рагнедзінскага раёну
Яганэс Гольля

**Яга́нэс Гольля** (;  5 лістапада 1997 году) — нямецкі гандбаліст клюбу «Фленсбург-Гандэвіт» і нацыянальнай зборнай Нямеччыны. Гуляе на пазыцыі лінейнага. З 2021 году пачаў выконваць абавязкі капітану нацыянальнай каманды.

## Кар’ера
Гольля прайшоў шмат клюбаў першы чым дэбютаваць у прафэсійным гандболе. У 2015 годзе далучыўся да клюбу «Мэльзунген», у якім дэбютаваў у 2016 годзе. У канцы 2017 году было абвешчана, што Гольля не будзе падаўжаць кантракт з «Мэльзунгенам». Замест гэтага гулец склаў працоўную дамову з клюбам «Фленсбург-Гандэвіт». За новы клюб пачаў гуляц з сэзону 2018—2019 гадоў. У 2019 годзе поруч з клюбам стаў чэмпіёнам краіны.

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Нямецкія гандбалісты
Катэгорыя:Нямецкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Катэгорыя:Прызэры летніх Алімпійскіх гульняў 2024 году
Тыма Кастэнінг

**Ты́ма Ка́стэнінг** (;  25 чэрвеня 1995 году) — нямецкі гандбаліст клюбу «Мэльзунген» і нацыянальнай зборнай Нямеччыны. Гуляе на пазыцыі правага скрайняга гульца.

## Кар’ера
Дэбютаваў у Бундэсьлізе ў сэзоне 2013—2014 гадоў у веку 18 гадоў. Першым клюбам гандбаліста быў «Гановэр-Бургдорф», які ачольваў на той час Крыстафэр Нордмаер. У наступным Кастэнінг быў адным зь лідэраў каманды, гуляючы ўва ўсіх матчах клюбу ў Бундэсьлізе, стаўшы для супернікаў небясьпечным правым скрайнім. У сэзоне 2016—2017 гадоў закінуў 86 галоў у браму супернікаў, а сэзоне 2017—2018 гадоў выніковых кідкоў было 75. У сэзоне 2018—2019 гадоў Кастэнінг быў чацьвертым найлепшым бамбардзірам лігі з 190 галамі. У матчы айчыннага чэмпіянату супраць «Магдэбургу» 6 лютага 2020 году закінуў за гульню 13 галоў, а эфэктыўнасьць ягоных кідкоў у гульні склала 81,25%. Сэзон 2020—2021 гадоў пачаў ужо ў складзе клюбу «Мэльзунген».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Нямецкія гандбалісты
Катэгорыя:Нямецкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2020 году
Люкас Пэляс

**Люкас Пэляс** (;  28 жніўня 1995 году) — швэдзкі гандбаліст францускага клюбу «Манпэлье» і нацыянальнай зборнай Швэцыі. Гуляе на пазыцыі левага скрайняга гульца.

## Кар’ера
Пачаў займацца гандболам у клюбе «Сёдэр». У веку 9 гадоў далучыўся да акадэміі клюбу «Гамарбю», у якім дэбютаваў у прафэсійным спорце. Аднак, за каманду амаль не гуляў. З 2016 па 2020 гады абараняў колеры клюбу «Люгі», дзе замацаваўся ў складзе і хутка прагрэсаваў. У сээзоне 2019—2020 гадоў Пэляс заняў трэці радок у сьпісе бамбардзіраў швэдзкай лігі. Пасьля чаго далучыўся да францускага «Манпэлье», склаўшы трохгадовы кантракт. У сьнежні 2022 году падоўжыў дамову з клюбам яшчэ на тры гады.

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Швэдзкія гандбалісты
Катэгорыя:Швэдзкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2020 году
Катэгорыя:Гандбалісты і гандбалісткі на летніх Алімпійскіх гульнях 2024 году
Карл Валініюс

**Карл Валініюс** (;  14 студзеня 1999 году) — швэдзкі гандбаліст дацкага клюбу «Рыбэ-Эсб’ерг» і нацыянальнай зборнай Швэцыі. Гуляе на пазыцыі левага гульнёвага гульца.

## Кар’ера
Валініюс ёсьць выхаванцам клюбам «Люгі», за які дэбютаваў у 2016 годзе. У сваім першым сэзоне закінуў тры мячы ў 27 матчах, а ў другім ужо было 61 выніковы кідок у 32 гульнях. У сэзоне 2021—2022 гадоў абараняў ужо колеры францускага клюбу «Манпэлье», маючы дамову з клюбам на чатыры гады. Аднак, у жніўні 2022 году склаў пяцігадовую ўгоду зь нямецкім клюбам «Кіль». З «Кілем» здабыў Супэркубак Нямеччыны ў 2022 і 2023 гадах, а таксама стаў чэмпіёнам Нямеччыны ў 2023 годзе. У лістападзе 2024 году прыяднаўся да дацкага клюбу «Рыбэ-Эсб’ерг».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Швэдзкія гандбалісты
Катэгорыя:Швэдзкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Прылада для галеньня

**Прылада для галеньня**,  **галяк** — інструмэнт для бясьпечнага выдаленьня валасоў на целе. Першыя прылады для галеньня былі выраблены з мэталу, складаліся зь дзяржака і ёмішча, да якога належала ўсунуць лязо. Лязо разьмяшчалася такім спосабам, каб зрабіць мажлівым як максымальна бясьпечнае галеньне зь мінімальнай рызыкай калецтва.

## Патэнт
Кінг Кэмп Жылет у 1904 годзе запатэнтаваў прыладу для галеньня са зьменным двухбаковым лязом. Ужо ў XIX ст. выпускаліся прылады для галеньня, аднак лёзы былі ўсталяваныя толькі з аднаго боку, а іх мантаж ў прыладзе быў ускладнены (бо трэба было разрэзаць лязо на кавалкі), вось чаму вынаходка Жылета здабыла такую папулярнасьць, і гэта яму абмыльна прыпісваюць вынаходніцтва прылады для галеньня.

## Аднаразовая прылада
У цяперашні час ужываюцца аднаразовыя прылады для галеньня з плястыку. Найменьне «аднаразовая прылада» ёсьць досыць тэарэтычным тэрмінам, бо адна такая прылада можа  выкарыстана, як мінімум некалькі разоў. Як і раней пераважаюць прылады з трыма лёзамі, аднак можна сустрэць галякі з чатырма, пяцьцю і нават шасьцю лёзамі. Яны звычайна маюць больш нізкую якасьць, ніж мадэлі са зьменнымі нажніцамі.

Некаторыя абсталяваныя ў рухомую частку, на якой знаходзяцца лёзы (г. зн. рухомая галоўка), і часам ўвільгатняльны пасак, што дадаткова зьніжае рызыку калецтва або раздражненьня скуры.

## Прылада для жанчын
Жаночая прылада для галеньня нязначна адрозьніваецца ад мужчынскіх прылад для галеньня. Галоўнае адрозненьне — вонкавы выгляд і колер. Таму што жаночая прылада служыць для галеньня ног, падпах і лабковых валасоў. Канструкцыя прылады такая,
каб палацьвіць галеньня тых зон цела.

Катэгорыя:Вынаходніцтвы XIX стагодзьдзя
Катэгорыя:Вынаходніцтвы ЗША
Катэгорыя:Рэзныя інструмэнты
Альбін Лягергрэн

**Альбін Лягергрэн** (;  11 верасьня 1992 году) — швэдзкі гандбаліст нямецкага клюбу «Магдэбург» і нацыянальнай зборнай Швэцыі. Гуляе на пазыцыі правага гульнёвага гульца.

## Кар’ера
Лягергрэн займаўся гандболам у клюбе «Варбэрг», якім дэбютаваў у прафэсійным спорце. На сэзон 2011—2012 гадоў адлучыўся да клюбу «Рэдбэргсьлідс», аднак вярнуўся ў «Варбэрг». Улетку 2013 году Лягергрэн перайшоў у клюб найвышэйшага швэдзкага дывізіёну «Крыстыянстад», зь якім шмат сэзонаў станавіўся чэмпіёнам краіны. З сэзону 2018—2019 гадоў абараняў колеры нямецкага клюбу «Магдэбург». Улетку 2020 году далучыўся да іншага нямецкага клюбу «Райн-Нэкар Лёвэн», зь якім здабыў Кубак Нямеччыны 2023 году. У тым жа годзе вярнуўся ў «Магдэбург».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Швэдзкія гандбалісты
Катэгорыя:Швэдзкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2016 году
Катэгорыя:Гандбалісты і гандбалісткі на летніх Алімпійскіх гульнях 2020 году
Катэгорыя:Гандбалісты і гандбалісткі на летніх Алімпійскіх гульнях 2024 году
Фэлікс Кляар

**Фэлікс Кляар** (;  5 студзеня 1997 году) — швэдзкі гандбаліст нямецкага клюбу «Магдэбург» і нацыянальнай зборнай Швэцыі. Гуляе на пазыцыі гульнёвага гульца.

## Кар’ера
Пачаў займацца гандболам на радзіме ў Нарчэпінгу. У 2013 годзе перайшоў да складу «Алінсосу», дзе ў веку 16 гадоў дэбютаваў у швэдзкай лізе. У сваім пачатковым сэзоне ён таксама перамог у чэмпіянаце Швэцыі. У 2014 годзе ён забіў чатыры галы. З «Алінсосам» у наступныя сэзоны некалькі разоў дасягаў фіналу чэмпіянату Швэцыі, але ня здолеў заваяваць яшчэ адзін тытул. Улетку 2020 году Кляар перайшоў у дацкі клюб «Ольбарг». У сваім першым сэзоне за «Ольбарг» дакрочыў да фіналу Лігі чэмпіёнаў ЭГФ, дзе аднак скандынавы саступілі гішпанскай «Барсэлёне» зь лікам 23:36. Быў адным зь лідэраў каманды, а ў сэзоне 2021—2022 гадоў быў абраны ў каманду ўсіх зорак лігі як найлепшы гульнёвы гулец. Перад сэзонам 2023—2024 гадоў далучыўся да нямецкага клюбу «Магдэбург», склаўшы трохгадовую працоўную дамову.

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Швэдзкія гандбалісты
Катэгорыя:Швэдзкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2020 году
Катэгорыя:Гандбалісты і гандбалісткі на летніх Алімпійскіх гульнях 2024 году
Люкас Сандэль

**Люкас Сандэль** (;  3 лютага 1997 году) — швэдзкі гандбаліст нямецкага клюбу «Райн-Нэкар Лёвэн» і нацыянальнай зборнай Швэцыі. Гуляе на пазыцыі правага гульнёвага гульца.

## Кар’ера
У 2013 годзе гулец Сандэль далучыўся да клюбу «Істад». З 2015 году гандбаліст гуляў разам з Кімам Андэрсанам на пазыцыі правага гульнявога. Каб атрымаць больш гульнявога часу, у 2018 годзе ляўшун перайшоў у нарвэскі клюб «Эльвэрум», зь якім здабываў Кубкі Нарвэгіі і перамагаў у чэмпіянаце Нарвэгіі. Улетку 2020 году Сандэль далучыўся да дацкага клюбу «Ольбарг». Зь ім Сандэль дакрочыў да фіналу Лігі чэмпіёнаў ЭГФ у сваім першым сэзоне, але дацкі клюб саступіў «Барсэлёне» зь лікам 23:36. У пачатку сэзону 2022—2023 гадоў стаў уладальнікам Супэркубка Даніі з «Ольбаргам». У сэзоне 2023—2024 гадоў узмоцніў шыхты вугорскага клюбу «Вэспрэм». У ліпені 2025 году ягоны кантракт з камандай быў датэрмінова скасаваны, пасьля чаго спартовец  паводле ўгоды тэрмінам на адзін год перайшоў да нямецкага клюбу «Райн-Нэкар Лёвэн».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Швэдзкія гандбалісты
Катэгорыя:Швэдзкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2020 году
Катэгорыя:Гандбалісты і гандбалісткі на летніх Алімпійскіх гульнях 2024 году
Прыток

**Прыток**&nbsp;— вадацёк(рака, ручай ці канал), які ўпадае ў больш буйны вадацёк, або ў возера ці іншы ўнутраны вадаём. 

Прыток звычайна адрозьніваецца ад галоўнай ракі меншай даўжынёй і меншай воднасьцю, акрамя некаторых выключэньняў. Таксама прытокі дзеляцца на правыя й левыя ў залежнасьці ад таго па якім беразе яны ўпадаюць.
Люкас Ёргенсэн

**Люкас Ёргенсэн** (;  31 сакавіка 1999 году) — дацкі гандбаліст нямецкага клюбу «Фленсбург-Гандэвіт» і нацыянальнай зборнай Даніі. Гуляе на пазыцыі лінейнага гульца.

## Кар’ера
Выхоўваўся ў акадэміі клюбу «Роскіле», але перайшоў у складу клюбу ГОГ. У складзе гэтага клюбу дэбютаваў у прафэсійным гандболе ў сэзоне 2018—2019 гадоў. У кастрычніку 2019 году стала вядома, што па сэзоне гулец далучыцца да «Оргуса». А ўжо ў лістападзе таго ж году «Оргус» абвесьціў, што кантракт з спартоўцам прадугледжвае супрацу да 2022 году. У траўні 2021 году Ёргенсэн вярнуўся ў ГОГ пасьля двух сэзонаў, бо «Оргус» збанкрутаваў у 2021 годзе. З новым клюбам гандбаліст дамогся шматлікіх тытулаў у Даніі ў наступныя гады. З сэзону 2023—2024 гадоў датчанін склаў працоўны кантракт з клюбам «Фленсбург-Гандэвіт».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Дацкія гандбалісты
Катэгорыя:Дацкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Катэгорыя:Чэмпіёны летніх Алімпійскіх гульняў 2024 году
Нікляс Кіркелёке

**Нікляс Кіркелёке** (;  26 сакавіка 1994 году) — дацкі гандбаліст нямецкага клюбу «Фленсбург-Гандэвіт» і нацыянальнай зборнай Даніі. Гуляе на пазыцыі правага гульнёвага гульца. Маці і цётка Нікляса таксама гулялі ў гандбол, таксама як і ягоная сястра.

## Кар’ера
У 2006 годзе далучыўся да клюбу ГОГ. Дэбютаваў у галоўнай мужчынскай камандзе клюбу ўлетку 2012 году, на той час клюб спабонічаў у другімі дывізіёне чэмпіянату Даніі. Паводле вынікаў сэзону ГОГ трапіў галоўнай гандбольнай лігі краіны. У лістападзе 2018 году датчанін склаў двухгадовую працоўную дамову зь нямецкім клюбам «Райн-Нэкар Лёвэн», паводле якой выступы за клюб Бундэсьлігі мусіў пачаць зь лета 2019 году. У сьнежні 2021 году падоўжыў кантракт да сканчэньня сэзону 2023—2024 гадоў. Сэзон 2024—2025 гадоў пачне гуляць за «Фленсбург-Гандэвіт», зь якім умовіўся на трохгадовы кантракт. Перад пачаткам сэзону 2024—2025 гадоў склаў працоўную дамову з клюбам «Фленсбург-Гандэвіт», пагадзіўшыся на супрацу да 2027 году.

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Дацкія гандбалісты
Катэгорыя:Дацкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Катэгорыя:Прызэры летніх Алімпійскіх гульняў 2024 году
Сыман Пютлік

**Сыман Пютлік** (;  11 сьнежня 2000 году) — дацкі гандбаліст нямецкага клюбу «Фленсбург-Гандэвіт» і нацыянальнай зборнай Даніі. Паходзіць з ганбольнай сям’і, то бок ягоныя бацькі таксама гулялі ў гандбол, як і ягоны сёстры Каміла і Язэфіна.

## Кар’ера
Пачаў займацца гандболам у акадэміі клюбу ГОГ у 2012 годзе. У сэзоне 2019—2020 гадоў дэбютаваў за каманду з Гудмэ ў дацкай гандбольнай лізе, закінуўшы дзесяць галоў у шасьці гульнях. 15 верасьня 2019 году дэбютаваў у складзе дружыны ў матчы Лігі чэмпіёнаў ЭГФ супраць «Крыстыянстаду». Пасьля таго, як ягоны таварыш па камандзе Эміль Лерке парваў пятавую сухажылу, Пютлік атрымаў значна больш гульнявога часу ў сэзоне 2020—2021 гадоў. Гулец скарыстаўся гэтым, што прынесла яму ўзнагароду «Талент году». У сэзоне 2021—2022 гадоў трапіў у каманду ўсіх зорак паводле вынікаў чэмпіёну. У 2022 годзе ён быў абраны гандбалістам году Даніі. З сэзону 2023—2024 гадоў пачаў гуляць у складзе нямецкага клюбу «Фленсбург-Гандэвіт».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Дацкія гандбалісты
Катэгорыя:Дацкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Катэгорыя:Чэмпіёны летніх Алімпійскіх гульняў 2024 году
Магнус Абэльвік Рэд

**Магнус Абэльвік Рэд** (;  7 ліпеня 1997 году) — нарвэскі гандбаліст вугорскага клюбу «Пік» і нацыянальнай зборнай Нарвэгіі.

## Кар’ера
Рэд ёсьць выхаванцам клюбу «Бакеляге». За клюб дэбютаваў у 2013 годзе. У першым сваім матчы чэмпіянату Нарвэгіі, які ладзіўся 15 верасьня 2013 года, Магнус закінуў 4 мячы ў браму суперніка і зарабіў 1 папярэджаньне. Усяго ў першым сэзоне Рэд згуляў 5 матчаў і закінуў у іх 6 мячоў. У сьнежні 2016 году гулец склаў трохгадовую дамову з клюбам «Фленсбург-Гандэвіт». Умовы кантракт прадугледжвалі пачатак выступаў за клюб з сэзону 2017—2018 гадоў. Дэбют нарвэжца прыпаў на 27 жніўня 2017 году, калі гандбаліст згуляў супраць клюбу ТуС. «Фленсбург-Гандэвіт» перамог зь лікам 37:23. 16 верасьня 2017 году Рэд дэбютаваў у матчы Лігі чэмпіёнаў ЭГФ супраць дацкага клюбу «Ольбарг». 23 верасьня ў матчы Лігі чэмпіёнаў ЭГФ супраць вугорскага «Вэспрэма» спартовец закінуў 2 мячы, а клюб саступіў зь лікам 28:27. З «Фленсбург-Гандэвітам» ён здабываў тытул чэмпіёна Нямеччыны ў 2018 і 2019 гадах. Па заканчэньні кантракту ўлетку 2023 году гулец вярнуўся дадому, склаўшы дамову з клюбам «Кальстад». Улетку 2024 году прыяднаўся да вугорскага клюбу «Пік».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Нарвэскія гандбалісты
Катэгорыя:Нарвэскія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2020 году
Гёран Яганэсэн

**Гёран Яга́нэсэн** (;  26 красавіка 1994 году) — нарвэскі гандбаліст клюбу «Кальстад» і нацыянальнай зборнай Нарвэгіі.

## Кар’ера
Яганэсэн пачаў гуляў у сваім родным горадзе з 2010 году за клюб «Вікінг». У 2016 годзе далучыўся да дацкага клюбу ГОГ, зь якім у сэзоне 2016—2017 гадоў браў удзел у Кубку ЭГФ. З сэзону 2018—2019 гадоў Яганэсэн абараняў колеры нямецкага клюбу «Фленсбург-Гандэвіт», зь якіх паводле вынікаў пачатковага сэзону здабыў тытул чэмпіёну Нямеччыны. Па заканчэньні кантракту ўлетку 2023 году поруч з аднаклюбнікам Магнусам Рэдам ды іншым земляком Санэрам Сагасэнам, які да таго гуляў за «Кіль», далучыўся да складу айчыннага клюбу «Кальстаду».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Нарвэскія гандбалісты
Катэгорыя:Гандбалісты зборнай Нарвэгіі
Гаральд Рэйнкін

**Гаральд Рэйнкін** (;  17 жніўня 1992 году) — нарвэскі гандбаліст нямецкага клюбу «Кіль» і нацыянальнай зборнай Нарвэгіі. Выступае на пазыцыі правага гульнёвага гульца.

## Кар’ера
Рэйнкін пачаў займацца гандболам у веку 8 гадоў у нарвэскім клюбе «Гнэйст». Аднак, дэбютаваў у прафэсійным гандболе ў іншым бэргенскім клюбе «Фюлінген». Поруч з камандай у 2009 годзе стаў чэмпіёнам Нарвэгіі. Гэта дазволіла гульцу дэбютаваць у Лізе чэмпіёнаў ЭГФ. Улетку 2014 году далучыўся да нямецкага клюбу «Райн-Нэкар Лёвен», зь якім склаў двухгадовы кантракт. Улетку 2018 году перайшоў да шыхтаў клюбу «Кіль». У сьнежні 2020 году закінуў адзін мяч у браму «Барсэлёны» у фінале Лігі чэмпіёнаў, чым дапамог здабыць перамогу ў турніры.

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Нарвэскія гандбалісты
Катэгорыя:Нарвэскія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2020 году
Катэгорыя:Гандбалісты і гандбалісткі на летніх Алімпійскіх гульнях 2024 году
Ашка

**Ашка**, **Яска**, **Еска**, **Еш** — мужчынскае імя.

## Паходжаньне

Аск або Аска (Asc, Asco) — імя германскага паходжаньня. Іменная аснова аск- (эш-, эс-) паходзіць ад германскага askiz 'ясень, ясеневая дзіда'. Сярод ліцьвінаў бытавалі імёны Яскіль (Яскула), Аскольд (Яскольд, Яскоўд, Яшчолд), Азьвін, Аскера, Есьман (Ясьман, Ешман, Эсьман), Ясмант (Есьмант, Яшмант, Эсмунт, Асмунд). Адзначаліся германскія імёны Ascila (Eskil), Askold (Ascolt, Aschhold), Assuin (Aschwin), Ascher (Ascar), Eschmann (Esmann, Ascman, Asman), Asmunt (Ascmund, Eschmunt).

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскіх імёнаў Asz (Esz, Hasz) і Ascoldus (Jaszczołt, Jeszczołt).

У 1638 годзе ў Каралявецкім унівэрсытэце навучаўся *Victorinus Eßken… Thorunenses Borussi*.

Варыянты імя ў гістарычных крыніцах: *дворец Промядевъскии… з людьми; на имя тыи люди: Тивилька, Ашка* (каля 1486 году); *купил в мещанина троцкого в Мартина Ивашковича землю его на има Есковщину* (2 студзеня 1515 году); *бояры господаръские волости Бержанъской панъ Андрей Ошъкевичъ* (16 чэрвеня 1558 году); *Chwiecko Jaskowicz… Stanisław Jaskowicz… Sidor Jaskowicz… Janko Jaskowicz… Mikołay Jaskowicz… Janiel Jaskowicz… Marcin, Janiel Jaskowiczy* (1561 год); *Янъ Ясковичъ* (1567 год).

## Носьбіты
Яшовічы і Яшэвічы — літоўскія шляхецкія роды.

Ашэн (*Aschen*) — былая вёска каля Ляздэнэну ў Прусіі.

## Заўвагі

## Крыніцы

Катэгорыя:Мужчынскія імёны
Магнус Ляндын Якабсэн

**Магнус Ляндын Якабсэн** (;  20 жніўня 1995 году) — дацкі гандбаліст нямецкага клюбу «Кіль» і нацыянальнай зборнай Даніі. Гуляе на пазыцыі левага скрайняга гульца. Мае старэйшага брата Нікляса, які ёсьць гандбольным брамнікам.

## Кар’ера
У 2013 годзе Ляндын склаў дамову з клюбам «Норшэлян» пасьля таго, як раней выступаў за ГІК. У 2014 годзе было абвешчана, што таленавіты левы скрайні далучыўся да клюбу «Кольдынг», умовіўшыся на 2-гадовы кантракт. У першы ж сэзон здабыў тытул чэмпіёна краіны. Улетку 2018 году пачаў абараняць колеры нямецкага «Кілю», за які на той час гуляў ягоны брат Нікляс. У 2021 годзе Ляндын быў гандбалістам, які згуляў найвялікшую колькасьць матчаў за год, якая склала 86 гульняў. У сярэднім за год выходзіў на пляцоўку раз на чатыры дні.

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Дацкія гандбалісты
Катэгорыя:Дацкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2020 году
Катэгорыя:Гандбалісты і гандбалісткі на летніх Алімпійскіх гульнях 2024 году
Катэгорыя:Прызэры летніх Алімпійскіх гульняў 2020 году
Катэгорыя:Чэмпіёны летніх Алімпійскіх гульняў 2024 году
Бальтарт

**Бальтарт** або **Балторт** — мужчынскае імя.

## Паходжаньне

Балтард або Балтарт (Baltardus, Balthart) і Гартбалд або Артбалд (Hartbald, Artbald) — імёны германскага паходжаньня. Іменная аснова -балд- (-болд-, -болт-) (імёны ліцьвінаў Бірыбольд, Румбольд, Рыбалт; германскія імёны Beribald, Rumbold, Ribald) паходзіць ад гоцкага *balth, стараверхненямецкага bald 'сьмелы, адважны', а аснова -гард- (-гарт-, -арт-) (імёны ліцьвінаў Бэйнарт, Ленарт, Мэйнарт; германскія імёны Beynart, Lenhardt, Meinhart) — ад гоцкага hardus 'моцны, цьвёрды'.

Варыянты імя ў гістарычных крыніцах: *Матыску Балтортовичу на домъ пушкарскии*, *пушкар нашъ киевскии Maтыс Балтортович* (12 траўня 1517 году).

## Носьбіты
* Матыс Бальтартавіч (Балтортавіч) — кіеўскі пушкар, які ўпамінаецца ў 1517 годзе

## Глядзіце таксама
* Бальд
* Гарт

## Крыніцы

Катэгорыя:Мужчынскія імёны
Алеш Гомэс

**Алеш Гомэс Абэльлё** (;  7 траўня 1997 году) — гішпанскі гандбаліст клюбу «Барсэлёна» і нацыянальнай зборнай Гішпаніі. Выступае на пазыцыі правага скрайнага гульца.

## Кар’ера
Пачаў займацца гандболам у родным Сабадэле. У 2009 годзе ён перайшоў у моладзевую каманду клюбу «Барсэлёна». 1 кастрычніка 2014 году дэбютаваў у галоўнай дружыне клюбу ў Лізе Асабаль. Тым ня менш, Гомэс у наступныя некалькі гадоў гуляў пераважна ў другой камандзе. Толькі ў сэзоне 2017—2018 гадоў гандбаліст стала далучыўся да прафэсійнай каманды. З гэтага часу Гомэс замацаваўся ў складзе, паступова заняўшы лідэрскія пазыцыі. У фінале Лігі чэмпіёнаў ЭГФ спартовец закінуў 10 мячоў у браму нямецкага «Кілю», аднак гэта не дапамгло гішпанцам дамагчыся перамогі. Толькі праз год высілкі гульца далі плён, бо дзякуючы дзевяці галам у браму дацкага «Ольбаргу» далі магчымасьць «Барсэлёне» здабыць перамогу ў Лізе чэмпіёнаў. Матч скончыўся зь лікам 36:23 на карысьць каталёнцаў. Таксама Гомэс закінуў найбольшую колькасьць мячоў у браму польскага «Вівэ» ў фінале Лігі чэмпіёнаў 2021—2022 гадоў. У дадатак, гандбаліст стаў найлепшым бамбардзірам турніру з 104 галамі на сваім рахунку.

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Гішпанскія гандбалісты
Катэгорыя:Гандбалісты зборнай Гішпаніі
Катэгорыя:Гандбалісты і гандбалісткі на летніх Алімпійскіх гульнях 2024 году
Каўльдзі Адрыясоля

**Каўльдзі Адрыясоля** (;  7 студзеня 1997 году) — гішпанскі гандбаліст францускага клюбу «Нант» і нацыянальнай зборнай Гішпаніі. Выступае на пазыцыі правага скрайнага гульца.

## Кар’ера
Адрыясоля пачаў гуляць у гандбол у роднай Сумаі. У сэзоне 2016—2017 гадоў перайшоў да клюбу «Бідасоа», дзе стаў ключавым гульцом каманды. Ужо пасьля пачатковага сэзону быў прызнаны найлепшым пачаткоўцам лігі. Два наступныя сэзоны стала абіраўся ў каманду ўсіх зорак гішпанскай лігі як найлепшы правы скрайні. У 2022 годзе далучыўся да табару францускага клюбу «Нант».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Гішпанскія гандбалісты
Катэгорыя:Гішпанскія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Катэгорыя:Прызэры летніх Алімпійскіх гульняў 2024 году
Асьцейка

**Асьцейка** (*Асьцека*, *Астыка*, *Осьцік*, *Асьцік*), **Ясьцейка** — мужчынскае імя і вытворнае ад яго прозьвішча.

## Паходжаньне

Асьцека або Остыка (Oustecha, Ostike) — імя германскага паходжаньня. Іменная аснова -аст- (-ост-) (імёны ліцьвінаў Асьціла, Яштальд, Астрат; германскія імёны Aostilo, Astald, Ostradt) паходзіць ад гоцкага *aust(ra)-, стараверхненямецкага ōstan 'усход'.

У Прусіі бытавала імя *Asteyko* (1339 год).

Варыянты імя ў гістарычных крыніцах: *Остеику земля пустая*, *шесть чоловековъ… Остеико* (1440—1492 гады); *homines… Jastheyko* (6 сакавіка 1498 году); *шуринъ мой Петрашь Остейковичь* (18 траўня 1514 году); *Андреи Остеиковичъ*, *Ровбъ Остеиковичъ… Словута Остеиковичъ* (1528 год); *люди нашы у повете [[Трокі|Троцкомъ]]… Стирманта Остейковича, [[Нор (імя)|Нера]] Остейковича* (сьнежань 1534 году); *земяне господаръские повету Упитъского, Янъ, Павелъ, Миколай, Крыштофъ Юрьевичове Люткевичове Остековичи… на Адама Кгабрыяловича Станевича Остековича, а на Григорья Войткевича Станевича Остековича* (8 кастрычніка 1586 году); *Jerzy Ostyka* (1667 год); *Krzysztof Ascik* (1765 год); *Petronella Astykiewicz* (1814 год); *Jakub Aścik* (1841 год).

## Носьбіты
* Крысьцік Госьцік (Осьцік) (каля 1363—1442) — дзяржаўны дзяяч Вялікага Княства Літоўскага, кашталян віленскі; меў сыноў Радзівіла, Станіслава (Станьку), Мікалая (Міцьку) і Барталамея (Бартку), пачынальнік роду Осьцікавічаў
* Асьцейка — літоўскі баярын, які атрымаў наданьне ад вялікага князя Казімера
* Андрэй Асьцейкавіч — тавянскі баярын, які ўпамінаецца ў попісе войска Вялікага Княства Літоўскага 1528 году
* Роўб і Славута Асьцейкавічы — ваўкавыскія баяры, якія ўпамінаюцца ў попісе войска ВКЛ 1528 году
* Ян, Павал, Мікалай і Крыштоф Юр’евічы Люткевічы Асьцекавічы, Адам Габрыялавіч Станевіч Асьцекавіч і Рыгор і Валянтын Войткевічы Станевічы Асьцекавічы — упіцкія зямяне, якія ўпамінаюцца ў 1586 годзе

На гістарычнай Ашмяншчыне існаваў засьценак Асьцікішкі.

## Крыніцы

Катэгорыя:Мужчынскія імёны
Ліга чэмпіёнаў ЭГФ 2023—2024 гадоў

**Ліга чэмпіёнаў ЭГФ 2023—2024 гадоў** — 64-ы розыгрыш галоўнага клюбнага гандбольнага турніру Эўропы, які ладзіўся з 13 верасьня 2023 году па 9 чэрвеня 2024 году. Свой тытул абараняў нямецкі клюб «Магдэбург», але пераможцам стаў гішпанскі клюб «Барсэлёна».

## Фармат
Турнір ладзіўся ў тым жа фармаце, што і тры папярэднія сэзоны. Спаборніцтвы пачаліся з групавога этапу, у якім бяруць удзел 16 удзельнікаў, якія былі падзеленыя на дзьве групы. Матчы ладзіліся ў два колы, такім чынам, каб кожны клюб згуляў з кожным з сваёй групы двойчы, пры гэтым адзін матч мусіў быў разыграцца на хатняй пляцоўцы, а іншы ў гасьцёх. У групах А і Б дзьве найлепшыя каманды аўтаматычна трапілі ў чвэрцьфінал, а каманды з 3 па 6 месцы выйшлі ў раўнд плэй-оф.

Стадыя на выбыцьцё ўлучала ў сябе чатыры раўнды, як то плэй-оф, чвэрцьфінал і фінал чатырох, які складаўся з двух паўфіналаў і фіналу. У плэй-оф восем камандаў згулялі адна з адной у двубоі. Чатыры пераможцы плэй-оф прасунуліся ў чвэрцьфінал, далучыўшыся да дзьвюх найлепшых камандаў групаў А і Б.

У фінальным турніры чатырох паўфіналы і фінал гуляліся як адзінкавыя матчы ў загадзя абраным горадзе.

## Рэйтынг
У гэтым сэзоне Эўрапейская гандбольная фэдэрацыя пастанавіла скласьці асобны рэйтынг дзеля кожнага клюбнага чэмпіянату:

* Асацыяцыі з 1 па 9 месцы мусілі аўтаматычна накіроўваць сваіх чэмпіёнаў да групавога этапу, а таксама маглі накіраваць заяўку на ўайлдкард.
* Асацыяцыя, чыя каманда перамагла ў папярэднім розыгрышы турніру, мусіла аўтаматычна накіраваць чэмпіёна і віцэ-чэмпіёна ў групавы этап, але не магла падаць заяўку на ўайлдкард.
* Асацыяцыі ніжэйшыя за 9 месца, маглі накіраваць заяўку сваіх чэмпіёнаў толькі на ўайлдкард.

Такім чынам, на месцы прэтэндавалі 20 клюбаў, зь іх дзесяць мелі гарантаванае месца. Канчатковы сьпіс быў складзены 20 чэрвеня 2023 году. Партугальскаму «Спортынгу», румынскаму «Дынама», швайцарскаму «Кадэтэн Шафгаўзэн» ды швэдзкаму «Крыстыянстаду» было адмоўлена ва ўдзеле ў турніры праз сыстэму ўалдкард. Фіксаванае месца Расеі засталося вакантным, паколькі краіна і ейныя клюбы не былі дапушчаныя да ўдзелу ў спаборніцтвах ЭГФ праз расейскага ўварваньне ва Ўкраіну.

## Групавы этап

### Група А

----

----

----

----

----

----

----

----

----

----

----

----

----

### Група Б

----

----

----

----

----

----

----

----

----

----

----

----

----

## Плэй-оф

### 1/8 фіналу

----

----

----

### Чвэрцьфіналы

----

----

----

### Фінал чатырох
Фінал чатырох ладзіўся ў нямецкім Кёльне на Лянксэс Арэне. Матчы былі згуляныя 8 і 9 чэрвеня 2024 году.

#### Паўфіналы

----

#### За 3-е месца

#### Фінал

## Статыстыка
У гэты сьпіс уключаны толькі дзесяць найлепшых гульцоў, якія набралі найбольшую колькасьць закінутых мячоў.

## Крыніцы

## Вонкавыя спасылкі
* Афіцыйны сайт.

Катэгорыя:Ліга чэмпіёнаў ЭГФ
Катэгорыя:2023 год у гандболе
Катэгорыя:2024 год у гандболе
Геаматэматыка

**Геаматэматыка** (таксама: **матэматычныя геанавукі**, **матэматычная геалёгія**, **матэматычная геафізыка**, **тэарэтычная геалёгія**) — навука, якая спалучае матэматыку і геалёгію. Сутнасьць навукі палягае ў прыкладаньні матэматычных мэтадаў дзеля разьвязаньня задачаў у геанавуках, у тым ліку ў геалёгіі і геафізыцы, а таксама ў геадынаміцы і сэйсмалёгіі.

## Глядзіце таксама
* Геафізыка
* Геадэзія

Катэгорыя:Дастасоўная матэматыка
Катэгорыя:Галіны геалёгіі
Анхэль Фэрнандэс Пэрэс

**А́нхэль Фэрна́ндэс Пэ́рэс** (;  16 верасьня 1988 году) — гішпанскі гандбаліст клюбу «Тарэлявэга» і нацыянальнай зборнай Гішпаніі. Выступае на пазыцыі левага скрайняга гульца.

## Кар’ера
Анхэль Фэрнандэс пачаў гуляць у гандбол у сваім родным горадзе Эль-Астыльера. У 2006 годзе перайшоў да складу экс-пераможцы Лігі чэмпіёнаў ЭГФ «Тэка Кантабрыя». Праз два гады далучыўся да клюба трэцяга дывізіёну «Тарэлявэга», зь якім гулец прасунуўся ў другі дывізіён у першы год і заставаўся там да 2013 году. З гэтага часу ён выступаў за клюб «Натургаўс Ля-Рыёха», які спаборнічаў у Лізе Асабаль.

Поруч з клюбам Фэрнандэс часта займаў другое месца ў гішпанскім чэмпіянаце ды дасягаў фіналаў кубка, але спаборнічаць з «Барсэлёнай» было цяжка. Гулец тройчы запар абіраўся ў каманду ўсіх зорак лігі. У 2018 годзе пераехаў у Польшчу, дзе выступаў за клюб «Вівэ», якім кіраваў гішпанскі трэнэр Талант Дуйшабаеў. Сэзон 2021—2022 гадоў гандбаліст абараняў колеры «Барсэлёны». З гэтым клюбам, між іншым, гулец стаў чэмпіёнам Гішпаніі і Лігі чэмпіёнаў ЭГФ. У 2022 годзе далучыўся да францускага «Ліможу». У 2024 годзе вярнуўся на радзіму, узгадніўшы дамову з «Тарэлявэгай».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Гішпанскія гандбалісты
Катэгорыя:Гішпанскія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2020 году
Катэгорыя:Прызэры летніх Алімпійскіх гульняў 2020 году
Агустын Касада

**Агусты́н Каса́да** (;  21 траўня 1996 году) — гішпанскі гандбаліст францускага клюбу «Манпэлье» і нацыянальнай зборнай Гішпаніі. Выступае на пазыцыі гульнёвага гульца.

## Кар’ера
Дэбютаваў у клюбе «Ўэска», за які за пачатковы сэзон 2014—2015 гадоў закінуў 29 мячоў у 25 гульнях. У тым жа сэзоне дэбютаваў у эўрапейскіх турнірах, згуляўшы 22 лістапада 2014 году ў матчы супраць «Эскільстуны Гуіф». Пасьля далучыўся да каманды другога дывізіёну «Пальма-дэль-Рыё». У 2018 годзе накіраваўся ў іншы клюб другога дывізіёну «Нава». У новым клюбе адразу стаў чэмпіёнам другога дывізіёну, закінуўшы 161 мячоў у 30 матчах. Няблага вярнуўся ў найвышэйшы дывізіён, закінуўшы 80 мячоў у 19 гульнях, чым прыцягнуў увагу больш буйных клюбаў. У 2020 годзе далучыўся да «Лягроньнё», зь якім здабыў бронзавы мэдаль айчыннага першынства. У той сэзон закінуў ажно 166 мячоў у 34 матчах за каманду з правінцыі Ля-Рыёха. У наступны сэзон быў абраны найлепшым гульцом цэнтральным гульнёвым гішпанскай лігі.

Сэзон 2022—2023 гадоў мусіў пачаць у складзе беларускага клюбу БГК імя Мяшкова, які ў той час трэнаваў гішпанец Даніель Горда, аднак, у ліпені 2022 году гульца перахапіў нямецкі клюб «Мэльзунген», зь якім спартовец умовіўся на адзін год. У 2023 годзе далучыўся да вугорскага «Вэспрэма». У канцы 2024 году стала вядома, што гішпанец стане спартоўцам клюбу «Манпэлье».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Гішпанскія гандбалісты
Катэгорыя:Гішпанскія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Катэгорыя:Прызэры летніх Алімпійскіх гульняў 2024 году
Алекс Дуйшабаеў

**Алекс Дуйшабаеў** (;  17 сьнежня 1992 году) — гішпанскі гандбаліст польскага клюбу «Індустрыя» і нацыянальнай зборнай Гішпаніі. Выступае на пазыцыі правага гульнёвага гульца. Сын выбітанага савецкага гандбаліста Таланта Дуйшабаева.

## Кар’ера
Дуйшабаеў пачынаў у моладзевым складзе клюбу «Сьюдад-Рэаль». Упершыню дэбютаваў у матчы асноўнай дружыны клюбу ў сэзоне 2009—2010 гадоў. На той час гэтую каманду трэнаваў ягоны бацька Талант Дуйшабаеў. Па заканчэньні сэзону ён пакінуў з клюбу і далучыўся да «Лягроньнё». У 2012 годзе гуляў за «Арагон» з найвышэйшай лігі чэмпіянату Гішпаніі. У чэрвені 2013 году склаў дамову з мадрыдзкім «Атлетыка», але каманда неўзабаве была ліквідаваная празь фінансавыя цяжкасьці. У выніку гішпанец далучыўся да паўночнамакедонскага «Вардару». З сэзону 2017—2018 гадоў гуляе за польскі клюб «Вівэ».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Гішпанскія гандбалісты
Катэгорыя:Гандбалісты зборнай Гішпаніі
Катэгорыя:Гандбалісты і гандбалісткі на летніх Алімпійскіх гульнях 2024 году
Вітаўка (Бранская вобласьць)

**Вітаўка** — сяло ў Расеі, каля ракі Судасьці. Цэнтар сельскага паселішча Почапскага раёну Бранскай вобласьці.

Вітаўка — сяло гістарычнай Старадубшчыны, на этнічнай тэрыторыі беларусаў.

## Назва

Паводле францускага лінгвіста-германіста Раймонда Шмітляйна, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў, імя Вітаўт ёсьць дакладнай фанэтычнай транскрыпцыяй старагерманскай формы *Witold* (упамінаецца ў 828 годзе). На тоеснасьць імя Вітаўт з германскім імём *Witold* (*Witolt*), вядомым за шмат гадоў да зьяўленьня літоўскага вялікага князя, а таксама на сьведчаньне атаясамліваньня гэтых імёнаў — адпаведную германскаму імю лацінізацыю імя Вітаўта (*Witoldus*) — зьвяртае ўвагу польскі лінгвіст . Тым часам сярод паноў Малдаўскага княства пашырылася імя *Витолтъ* (цалкам адпаведнае германскаму *Witolt*), якое прыйшло ў Малдову не зь Вялікага Княства Літоўскага. Прытым гэтая форма імя ў малдаўскім пісьменстве адзначаецца раней за яе зьяўленьне ва ўкраінскім пісьмовых крыніцах.

## Насельніцтва
* 1904 год — 910 чалавек

## Крыніцы

Катэгорыя:Населеныя пункты Почапскага раёну
Ёсіп Шарац

**Ёсіп Шарац** (;  24 лютага 1998 году) — харвацкі гандбаліст вугорскага клюбу «Татабанья» і нацыянальнай зборнай Харватыі. Выступае на пазыцыі левага гульнёвага гульца. Паходзіць з Босьніі і Герцагавіны, але з этнічна харвацкага гораду Любушкі.

## Кар’ера
Да 2018 году гуляў за родны басьнійскі клюб «Ізьвіджач» з роднага гораду Любушкі. У 2018 годзе пераехаў у Славенію, дзе далучыўся да клюбу «Цэле». У гэтым клюбе гандбаліст двойчы здабываў тытул чэмпіёна Славеніі. У 2021 годзе выправіўся ў нямецкі клюб «Фрыш Аўф Гёпінген». У лістападзе 2024 году было абвешчана, што зь лета 2025 году гулец будзе абараняць колеры у вугорскага клюбу «Татабанья».

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Харвацкія гандбалісты
Катэгорыя:Харвацкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Тын Лучын

**Тын Лучын** (;  16 жніўня 1999 году) — харвацкі гандбаліст клюбу «Нэксэ» і нацыянальнай зборнай Харватыі. Выступае на пазыцыі левага гульнёвага гульца. Ягоны малодшы брат Фран таксама гандбаліст, які займае пазыцыю брамніка.

## Кар’ера
Лучын займаўся гандболам у акадэміях двух рыекаўскіх клюбаў, як то «Замэт» і «Козала». Дэбютаваў у прафэсійным спорце ў складзе клюбу «Замэт», калі зьявіўся на пляцоўцы матчу харвацкай Прэм’ер-лігі ў сэзоне 2016—2017 гадоў. У 2017 годзе далучыўся да складу чэмпіёна краіны клюбу «Заграб», зь якім гандбаліст сьвяткаваў перамогу ў чэмпіянаце і кубку краіны ў 2018 годзе. Потым вярнуўся ў «Замэт». У 2019 годзе харват стаў гульцом клюбу «Адэмар» з гішпанскай Лігі Асабаль. У 2021 годзе склаў працоўную дамову з польскім клюбам «Вісла». З плоцкім клюбам здабываў Кубак Польшчы ў 2022 і 2023 гадах. Пасьля сэзону 2023—2024 гадоў харват пакінуў польскі клюб, вярнуўшыся на радзму.

## Крыніцы

## Вонкавыя спасылкі
* Старонка на Эўрапейскай гандбольнай фэдэрацыі.

Катэгорыя:Харвацкія гандбалісты
Катэгорыя:Харвацкія гандбалісты і гандбалісткі на Алімпійскіх гульнях
Катэгорыя:Гандбалісты і гандбалісткі на летніх Алімпійскіх гульнях 2024 году
Манткі

**Манткі**, гістарычныя **Монткі** (, ) — вёска ў Польшчы, каля ракі Старой Лыны. Уваходзяць у склад гміны Янкова Ольштынскага павету Вармінска-Мазурскага ваяводзтва.

## Назва

Назву вёскі выводзяць ад імя яе заснавальніка: *discreto viro Munten* (1352 год).

Мунд або Мунт, пазьней Монд або Монт (Mund, Munt, Mond, Mont) — імя германскага паходжаньня.

## Гісторыя
У XIX ст. Монткі ўваходзілі ў склад Ольштынскага павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Отры

**Отры** (, ) — вёска ў Польшчы, каля Легінскага возера. Уваходзяць у склад гміны Кольна Ольштынскага павету Вармінска-Мазурскага ваяводзтва.

## Назва

Отар (Otar, Othar) — імя германскага паходжаньня.

## Гісторыя
У XIX ст. Отры ўваходзілі ў склад Рэшэльскага павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Сімонтаўка

**Сімонтаўка** — сяло ў Расеі, у міжрэччы Іпуці і Ўнечы. Цэнтар сельскага паселішча Мглінскага раёну Бранскай вобласьці.

Сімонтаўка — сяло гістарычнай Старадубшчыны, на этнічнай тэрыторыі беларусаў.

## Назва

Эйсэнмунд або Эйсмунд (Eisenmund, Eismund) — імя германскага паходжаньня. Іменная аснова ісан- (эйс-, іс-) (імёны ліцьвінаў Ізбут, Ісавін, Ізмунт; германскія імёны Isbodus, Isovin, Ismund) паходзіць ад гоцкага eisarn, германскага *isarna-, стараверхненямецкага îsarn, îsan 'жалеза', а аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'.

Адпаведнасьць імя Эйсмант германскаму імю Eismund сьцьвердзіў польскі спэцыяліст у галіне анамастыкі Казімер Рымут. Германскае (паўночнагерманскае) паходжаньне літоўскага шляхецкага прозьвішча Эйсмант (Ejsmont) сьцьвярджалася яшчэ ў артыкуле «Жамойць» Усеагульнай энцыкляпэдыі Самуэля Аргельбранда (1868 год).

Варыянты назвы ў гістарычных крыніцах: *в Есимонтовку* (1708 год); *с. Есимонтовку* (1729 год).

## Насельніцтва
* 1904 год — 1208 чалавек

## Крыніцы

Катэгорыя:Населеныя пункты Мглінскага раёну
Бартолты Вялікія

**Бартолты Вялікія** (, ) — вёска ў Польшчы, паміж азёрамі Тумянскім, Длужкам і Бартолтам Вялікім. Уваходзяць у склад гміны Барчэва Ольштынскага павету Вармінска-Мазурскага ваяводзтва.

## Назва

Бартальд, Бартальт або Бартэльт (Bartold, Bartolt, Bartelt, Barttelt) — імя германскага паходжаньня. Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Bartołt.

## Гісторыя
У XIX ст. Бартолты Вялікія ўваходзілі ў склад Ольштынскага павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Мастолты

**Мастолты** (, ) — вёска ў Польшчы, каля Карбоўскага возера. Уваходзяць у склад гміны Элк Элцкага павету Вармінска-Мазурскага ваяводзтва.

## Назва

Маста (Masto) і Валда або Валд (Waldo, Walt) — імёны германскага паходжаньня. Іменная аснова маст- (імёны ліцьвінаў Масьціла, Масьцін; германскія імёны Mastilo, Mastin) паходзіць ад гоцкага maists 'найбольшы' або стараверхненямецкага mast 'доўгая жэрдка', а аснова -валд- (-алд, -олт) (імёны ліцьвінаў Геральт, Левалт, Рамвольт; германскія імёны Gerwald, Lewolt, Romuald) — ад гоцкага і германскага waldan 'валодаць, гаспадарыць' або wulþus 'слава, мажнасьць'. У гістарычным германскім арэале адзначалася імя Mastoaldus (Mastaldus).

## Гісторыя
У XIX ст. Мастолты ўваходзілі ў склад Лыцкага (Элцкага) павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Гайлёўка

**Гайлёўка** (, ) — вёска ў Польшчы, паміж азёрамі Гаўлікам і Шустакам. Уваходзіць у склад гміны Выдміны Гіжыцкага павету Вармінска-Мазурскага ваяводзтва.

## Назва

Гайла (Gailo, Geilo) — імя германскага паходжаньня.

## Гісторыя
У XIX ст. Гайлёўка ўваходзіла ў склад Лыцкага (Элцкага) павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Ранты

**Ранты** () — вёска ў Польшчы, каля возера Памэру. Уваходзяць у склад гміны Выдміны Гіжыцкага павету Вармінска-Мазурскага ваяводзтва.

## Назва

Ранда або Ранта (Rando, Ranto) — імя германскага паходжаньня.

## Гісторыя
У XIX ст. Ранты ўваходзілі ў склад Лыцкага (Элцкага) павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Гералішкі

**Гералішкі**, **Герэлішкі** (, ) — вёска ў Польшчы, каля ракі Галдапы. Уваходзяць у склад гміны Голдап Голдапскага павету Вармінска-Мазурскага ваяводзтва.

## Назва

Герыла або Герла (Gerilo, Gerlo) — імя германскага паходжаньня.

Яшчэ этнограф і мовазнаўца Яўхім Карскі зьвяртаў увагу на тое, што ў латыскай Курляндыі, «*большасьць [[Беларуская мова|беларускіх]] населеных месцаў заканчваюцца на -ішкі*», пазьней у рэчышчы палітыкі летувізацыі падобныя тапонімы на -ішкі азначылі як «гістарычна балтыйскія» і нават «тыпова летувіскія». Тым часам менскі дасьледнік Алёхна Дайліда зазначае, што «*ва [[Усходнегерманскія мовы|ўсходнегерманскіх мовах]] быў пашыраны суфікс -isk-: такім парадкам, так менаваная „лінія Сафарэвіча“ (мяжа перавагі паселішчаў з назовамі на -ішкі ў Панямоньні) не абавязкова зьнітаваная з балтамі*».

## Крыніцы

Катэгорыя:Населеныя пункты Вармінска-Мазурскага ваяводзтва
Vulcan Centaur

**Vulcan Centaur** () — двухступеневая цяжкая ракета-носьбіт кампаніі United Launch Alliance. Выкарыстоўваецца Касьмічнымі сіламі і спэцслужбамі ЗША. 8 студзеня 2024 року адбыўся першы пуск, калі Вулькан Цэнтаўр вывеў на арбіту касьмічны апарат для высадкі на Месяц «Peregrine Mission One».

## Крыніцы

## Вонкавыя спасылкі
* Афіцыйная бачына 

Катэгорыя:Ракеты-носьбіты ЗША
Катэгорыя:United Launch Alliance
Бэртыны

**Бэртыны** (, ) — частка вёскі Бэзлаўкаў у Польшчы, каля ракі Дайны. Уваходзяць у склад гміны Рэшэль Кентжынскага павету Вармінска-Мазурскага ваяводзтва.

## Назва

Бэртын (Bertin) — імя германскага паходжаньня.

## Крыніцы

Катэгорыя:Населеныя пункты Вармінска-Мазурскага ваяводзтва
Асуны

**Асуны** (, ) — вёска ў Польшчы, на рацэ Омэце. Уваходзяць у склад гміны Барцяны Кентжынскага павету Вармінска-Мазурскага ваяводзтва.

## Назва

Асун (Asuni) — імя германскага паходжаньня.

## Гісторыя
У XIX ст. Асуны ўваходзілі ў склад Гердаўскага павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Відрыкі

**Відрыкі** (, ) — вёска ў Польшчы, каля Веляхоўскага возера. Уваходзяць у склад гміны Лідзбарк Вармійскі Лідзбарскага павету Вармінска-Мазурскага ваяводзтва.

## Назва

Відрык або Відырых (Widricus, Widerich) — імя германскага паходжаньня.

## Крыніцы

Катэгорыя:Населеныя пункты Вармінска-Мазурскага ваяводзтва
Талты

Назву **Талты** маюць:

## [[Польшча]]
* Талты — вёска ў Мрангоўскім павеце Вармінска-Мазурскага ваяводзтва
* Талты — возера ў Мрангоўскім павеце Вармінска-Мазурскага ваяводзтва

## Глядзіце таксама
* Тэўда (імя)
Мунтова

**Мунтова** (, ) — вёска ў Польшчы, на беразе возера Юкстаў. Уваходзіць у склад гміны Мрангова Мрангоўскага павету Вармінска-Мазурскага ваяводзтва.

## Назва

Мунд або Мунт, пазьней Монд або Монт (Mund, Munt, Mond, Mont) — імя германскага паходжаньня.

## Гісторыя
У XIX ст. вёскі Старое і Новае Мунтова ўваходзілі ў склад Зандзборскага (Мрангоўскага) павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Пацултова

Назву **Пацултова** маюць:

## Населеныя пункты
### [[Польшча]]
* Вармінска-Мазурскае ваяводзтва:
** Пацултова — вёска ў Аструдзкім павеце
** Пацултова — вёска ў Навамейскім павеце

## Глядзіце таксама
* Падсолтава
* Пацултоўка
Пацултова (Навамейскі павет)

**Пацултова**, **Пацалтова** (, ) — вёска ў Польшчы, на рацэ Грабліцы. Уваходзіць у склад гміны Новае Мяста Любаўскае Навамейскага павету Вармінска-Мазурскага ваяводзтва.

## Назва
Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Paczołt.

## Гісторыя
У XIX ст. Пацалтова ўваходзіла ў склад Любаўскага павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Вільнова

Назву **Вільнова** маюць:

## [[Беларусь]]
* Вільнова — хутар у Мёрскім раёне Віцебскай вобласьці

## [[Польшча]]
* Вільнова — вёска ў Аструдзкім павеце Вармінска-Мазурскага ваяводзтва

## Глядзіце таксама
* Вілень
Вільнова (вёска)

**Вільнова**, **Вільнаў** (, ) — вёска ў Польшчы, на беразе возера Нараў. Уваходзіць у склад гміны Моранг Аструдзкага павету Вармінска-Мазурскага ваяводзтва.

## Назва

Вілін або Вілен (Willin, Wilennus) — імя германскага паходжаньня.

## Крыніцы

Катэгорыя:Населеныя пункты Вармінска-Мазурскага ваяводзтва
Эльгнова

**Эльгнова**, **Эльгенаў** (, ) — вёска ў Польшчы, каля ракі Раменіцы. Уваходзіць у склад гміны Дамброўна Аструдзкага павету Вармінска-Мазурскага ваяводзтва.

## Назва

Гэлігін (Heligin) — імя германскага паходжаньня.

## Гісторыя
У XIX ст. Эльгнова ўваходзіла ў склад Аструдзкага павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Гардыны

**Гардыны** (, ) — вёска ў Польшчы, на беразе возера Гардэйкаў. Уваходзяць у склад гміны Дамброўна Аструдзкага павету Вармінска-Мазурскага ваяводзтва.

## Назва

Гардын або Гардзін (Gardin) — імя германскага паходжаньня.

## Гісторыя
У XIX ст. Гардыны ўваходзілі ў склад Нібарскага (Нідзіцкага) павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Керштанова

Назву **Керштанова** маюць:

## [[Польшча]]
### [[Вармінска-Мазурскае ваяводзтва]]
* Керштанова — вёска ў Аструдзкім павеце
* Керштанова — вёска ў Мрангоўскім павеце
* Керштанова — вёска ў Ольштынскім павеце

## Глядзіце таксама
* Керстэн
* Керштаноўка
Валдова (Аструдзкі павет)

**Валдова**, **Вальдаў** (, ) — вёска ў Польшчы, паміж азёрамі Дрвэнцкім і Паўжэнскім. Уваходзіць у склад гміны Аструда Аструдзкага павету Вармінска-Мазурскага ваяводзтва.

## Назва

Валда або Валд, пазьней Вальд (Waldo, Wald) — імя германскага паходжаньня.

## Крыніцы

Катэгорыя:Населеныя пункты Вармінска-Мазурскага ваяводзтва
Войны

Назву **Войны** маюць:

## [[Польшча]]
* Войны — вёска ў Піскім павеце Вармінска-Мазурскага ваяводзтва
* Войны — вёска ў Плонскім павеце Падляскага ваяводзтва

## Глядзіце таксама
* Война
* Войнава
* Войнаўка
* Войнаўцы
* Войнаўшчына
Войны (Вармінска-Мазурскае ваяводзтва)

**Войны** (, ) — вёска ў Польшчы, у міжрэччы Дамброўкі і каналу Вісаў. Уваходзяць у склад гміны Бяла Піска Піскага павету Вармінска-Мазурскага ваяводзтва.

## Назва

Паводле менскага дасьледніка Алёхны Дайліды, які разьвівае германскую (перадусім усходнегерманскую) этымалёгію імёнаў літоўскіх князёў і баяраў, імя Война азначае 'шчасны' і цалкам адпавядае старажытнаму германскаму імю Vuuna.

Імя Война гістарычна бытавала ў Польшчы: *Woyna* (1396, 1399, 1400, 1465 і 1471 гады).

## Гісторыя
У XIX ст. Войны ўваходзілі ў склад Янсбарскага (Піскага) павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Машты

**Машты**, **Масты** (, ) — вёска ў Польшчы, каля ракі Пісы. Уваходзяць у склад гміны Піш Піскага павету Вармінска-Мазурскага ваяводзтва.

## Назва

Маста (Masto) — імя германскага паходжаньня.

## Гісторыя
У XIX ст. Машты ўваходзілі ў склад Янсбарскага (Піскага) павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва
Канрады

**Канрады** (, ) — вёска ў Польшчы, каля ракі Ражогі. Уваходзяць у склад гміны Сьвентайна Шчыценскага павету Вармінска-Мазурскага ваяводзтва.

## Назва

Конрад або Кунрад (Konrad, Cunrad) — імя германскага паходжаньня.

## Крыніцы

Катэгорыя:Населеныя пункты Вармінска-Мазурскага ваяводзтва
Якунова

**Якунова** (, ) — вёска ў Польшчы, на рацэ Вэнгарапе. Уваходзіць у склад гміны Вэнгажэва Вэнгажэўскага павету Вармінска-Мазурскага ваяводзтва.

## Назва

Якун () — усходнеславянская форма германскага (паўночнагерманскага) імя Hákon (таксама адзначалася ў формах Acun і Hacon).

## Гісторыя
У XIX ст. Якунова ўваходзіла ў склад Вэнгобарскага (Вэнгажэўскага) павету Прусіі.

## Крыніцы

Катэгорыя:Населеныя пункты Вармінска-Мазурскага ваяводзтва